**J e g y z ő k ö n y v**

**Készült:** a Bezenye Községi Önkormányzat Képviselő-testületének 2022. március 29. napján 17:00 órakor Bezenye Községi Önkormányzat Kultúrházában megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:00 órakor megnyitja. Megállapítja, hogy az ülés határozatképes, mivel 7 megválasztott képviselő közül 7 jelen van. Az ülés jegyzőkönyvének hitelesítésére Kammerhofer Lívia és Szakos Géza képviselőket kéri fel. Szakos Géza a hitelesítést nem vállalja, ezért Hiltser Mátyás alpolgármestert kéri fel. Kammerhofer Lívia és Hiltser Mátyás a jegyzőkönyv hitelesítését vállalják.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontját, és javasolja azt elfogadni. Nusser Györgyné javasolja a 8. napirendi pontot későbbi megtárgyalásra, mivel annak előkészítése nem volt teljeskörű.

A képviselő-testület Nusser Györgyné javaslatával egyetért és a 8. napirendi pontot a tárgysorozatból levette.

A képviselő-testület *egyhangúlag, 7 igen* szavazattal az alábbi határozatot hozza:

**39/2022. (III. 29.) h a t á r o z a t**

Bezenye Községi Önkormányzat képviselő-testülete a 2022. március 29-i ülésén az alábbi napirendi pontokat tárgyalja:

1. Az Önkormányzat egyes saját bevételei, és adósságot keletkeztető ügyletből eredő fizetési kötelezettségei várható összegének megállapítása a 2022-2025. évekre

Előadó: Márkus Erika polgármester

1. Az Önkormányzat 2022. évi költségvetési rendeletének elfogadása

Előadó: Márkus Erika polgármester

1. Közbeszerzési Szabályzat felülvizsgálata, Közbeszerzési terv elfogadása 2022. évre

Előadó: Márkus Erika polgármester

1. 2022. évi rendezvény-naptár jóváhagyása

Előadó: Schmatovichné Radits Klaudia közművelődési szakember

1. Bezenyei Polgárőr Egyesület 2021. évi tevékenységéről beszámoló

Előadó: Martinschich Balázs elnök

1. A Bezenyei Százszorszép Óvoda ÁSZ ellenőrzésével kapcsolatos intézkedések elfogadása

Előadó: Márkus Erika polgármester

1. Bezenye Községi Önkormányzat Képviselő-testületének önkormányzati rendelet tervezetének elfogadása a szociális igazgatásról és a szociális ellátásokról

Előadó: Márkus Erika polgármester

A tervezett 8. napirendi pont - a hivatal épületére érkezett árajánlatok - néhány napon belül kerül megtárgyalásra.

Felelős: Márkus Erika polgármester

Határidő: azonnal

1. **Napirendi pont**

Az Önkormányzat egyes saját bevételei, és adósságot keletkeztető ügyletből eredő fizetési kötelezettségei várható összegének megállapítása a 2022-2025. évekre

Nusser Györgyné, a Pénzügyi bizottság elnöke elmondja, hogy a mellékelt előterjesztés szerint adósságkeletkeztető ügyletből kötelezettségvállalás nincs, ezért a pénzügyi bizottság a határozati javaslatot egyhangúlag elfogadta, és a képviselő-testületnek elfogadásra javasolja.

Márkus Erika polgármester ismerteti a képviselő-testülettel Bezenye Községi Önkormányzat kitekintő határozati javaslatát.

Az Áht. 29/A. §-ában foglaltaknak megfelelően, a helyi önkormányzat évente, legkésőbb a költségvetési rendelet elfogadásáig határozatban állapítja meg a Magyarország gazdasági stabilitásáról szóló 2011. évi CXCIV. törvény (továbbiakban Stabilitási tv.) 45.§ (1) bekezdés a) pontja felhatalmazása alapján kiadott, az adósságot keletkezetető ügyletekhez történő hozzájárulás részletes szabályairól szóló 353/2011. (XII.30.) Korm. rendeletben (továbbiakban Korm. rendelet) meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

A polgármester javasolja, hogy az önkormányzat kitekintő határozati javaslatát a képviselő-testület fogadja el, majd szavazásra bocsátja.

A képviselő-testület *egyhangúlag, 7 igen* szavazattal az alábbi határozatot hozza:

**40/2022. (III. 29.) határozat**

Bezenye Községi Önkormányzat Képviselő-testülete az államháztartásról szóló 2011. évi CXCIV. törvény 29/A §-ában szabályozott középtávú tervezés részeként az önkormányzat és intézménye 2022. évi költségvetése tervezéséhez a Magyarország gazdasági stabilitásáról szóló 2011. évi CXCIV. törvény, valamint az adósságot keletkeztető ügyletekhez történő hozzájárulás részletes szabályairól szóló 353/2011. (XII.30.) Korm. rendelet szabályozására figyelemmel – Bezenye Községi Önkormányzat saját bevételeinek, valamint adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegéről a költségvetési pénzügyi kitekintő adatokat a határozat 1. számú melléklete szerinti tartalommal fogadja el.

Felelős: Márkus Erika polgármester

dr. Gáli Péter jegyző

Határidő: folyamatos

1. **Napirendi pont**

Az önkormányzat 2022. évi költségvetési rendeletének elfogadása

Nusser Györgyné, a pénzügyi bizottság elnöke elmondja, hogy az önkormányzat 2022. évi költségvetéséről szóló rendelet tervezetet a pénzügyi Bizottság megtárgyalta. Felhívta a figyelmet, hogy a költségvetési táblák tartalmilag, számszakilag legyenek egybehangzóak a rendelettel. Így a javaslatot a pénzügyi bizottság a képviselő-testületnek elfogadásra javasolja.

Márkus Erika polgármester a Bezenye Községi Önkormányzat 2022. évi költségvetéséről szóló rendelet megalkotását javasolja, melyet a képviselő-testület *egyhangúlag, 7 igen* szavazattal elfogad.

**2/2022. (III. 29.) önkormányzati rendelet**

A Bezenye Községi Önkormányzat Képviselő-testülete az önkormányzat 2022. évi költségvetéséről szóló önkormányzati rendeletét – a melléklet szerinti tartalommal - megalkotja*.*

**3.** **Napirendi pont**

Közbeszerzési Szabályzat felülvizsgálata, Közbeszerzési terv elfogadása 2022. évre

Nusser Györgyné, a pénzügyi bizottság elnöke tájékoztatja a képviselő-testületet, hogy a Közbeszerzési tervet az előterjesztés szerint a bizottság megtárgyalta, és elfogadásra javasolja.

Márkus Erika polgármester javasolja, hogy a képviselő-testület a közbeszerzési tervet a mellékelt tartalommal fogadja el. Tájékoztatja a testületet, hogy az önkormányzat az EKR rendszerbe történő feltöltésről gondoskodik március 31-ig. Egyúttal felhívja a figyelmet, hogy a közbeszerzési szabályzat felülvizsgálata szükségessé vált, és még a bölcsőde építés projekt megindítása előtt sort kell keríteni rá.

A képviselő-testület *egyhangúlag, 7 igen* szavazattal az alábbi határozatot hozza:

**41/2022. (III. 29.) határozat**

Bezenye Községi Önkormányzat Képviselő-testülete az Önkormányzat 2022. évi közbeszerzési tervét a határozat 1. számú mellékletének megfelelő tartalommal elfogadja, azt jóváhagyja.

Felhívja a tisztségviselőket, hogy a közbeszerzési terv honlapon és az Elektronikus Közbeszerzési Rendszerben (EKR) történő közzétételéről gondoskodjanak.

Melléklet: Bezenye Községi Önkormányzat Közbeszerzési terv 20220329.xls

Felelős: Márkus Erika polgármester

 dr. Gáli Péter jegyző

Határidő: 2022. március 31.

**4.** **Napirendi pont**

2022. évi rendezvénynaptár jóváhagyása

Márkus Erika polgármester elmondja az előterjesztés szerinti 2022. évi programtervről, hogy az lefedi az igényeket, erős közösségformáló. Fontosnak tartja, hogy nyitunk horvát falvak felé. Kicsi kortól az idős korig szólóak a programok, sportolási lehetőségek is teret kapnak. A Művelődési Ház Schmatovichné Radits Klaudia vezetésével nagy segítség a közösségi programok szervezésében.

A programtervet a pénzügyi és a humán bizottság is megtárgyalta, Nusser Györgyné és Kammerhofer Lívia is elfogadásra javasolja.

Schmatovichné Radits Klaudia szót kér, megköszöni a képviselő-testület és polgármester asszony hozzáállását.

Márkus Erika polgármester Klaudiának jó munkát kíván, és kéri, hogy aki a 2022. évi rendezvénynaptár elfogadásával egyetért, kézfeltartással jelezze.

A képviselő-testület *egyhangúlag, 7 igen* szavazattal az alábbi határozatot hozza:

**42/2022. (III. 29.) határozat**

Bezenye Községi Önkormányzat Képviselő-testülete a 2022. évi rendezvénynaptárat elfogadja és jóváhagyja.

Felelős: Márkus Erika polgármester

Határidő: azonnal

**5.** **Napirendi pont**

Bezenyei Polgárőr Egyesület 2021. évi tevékenységéről beszámoló

A polgármester elmondja, hogy az előterjesztést a humán bizottság tárgyalta, melynek ülésén Martinsich Balázs, a polgárőr egyesület elnöke részt vett. Márkus Erika polgármester felkéri Kammerhofer Líviát, a humán bizottság elnökét, hogy ismertesse a beszámolót.

Kammerhofer Lívia összefoglalja, hogy a polgárőr egyesület szépen, hatékonyan működik a közrend biztonságának elősegítése érdekében. Segíti az iskolások átkelését a zebrán, szemétszedő akciójával aktívan részt vesz a környezetvédelemben, szükség esetén kíséri a postást. Az egyesület tevékenysége sokrétű, jó kapcsolatot tart fenn a különböző szervekkel, pl. a rendőrséggel. Megköszönte az önkéntes munkájukat, és a humán bizottság elfogadásra javasolja a beszámolót.

Márkus Erika kitér arra, hogy a 2022. évi költségvetésében az önkormányzat a polgárőr egyesület támogatására is tervezett összeget. Kéri, hogy aki a Bezenyei Polgárőr Egyesület 2021. évi tevékenységéről szóló beszámoló elfogadásával egyetért, kézfeltartással jelezze.

A képviselő-testület *egyhangúlag, 7 igen* szavazattal az alábbi határozatot hozza:

**43/2022. (III. 29.) határozat**

Bezenye Községi Önkormányzat Képviselő-testülete a Bezenyei Polgárőr Egyesület 2021. évi tevékenységéről szóló beszámolót elfogadja és jóváhagyja.

Felelős: Márkus Erika polgármester

Határidő: azonnal

**6.** **Napirendi pont**

A Bezenyei Százszorszép Óvoda ÁSZ ellenőrzésével kapcsolatos intézkedések elfogadása

A polgármester ismerteti az előterjesztést, miszerint a tavalyi évben az Állami Számvevőszék a bezenyei Százszorszép Óvoda ellenőrzése után az alábbi intézkedések megtételére hívta fel az óvoda figyelmét:

Az intézmény szervezeti és működési szabályzatában az ellátandó feladatok kormányzati funkciók szerinti felsorolásnak a vonatkozó kormányrendeletben meghatározottak szerinti korrekciója és kiegészítése elvégzésére van szükség.

A szervezeti integritást sértő események kezelésének eljárásrendje a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 6.§ (4a) bekezdés h) pontjában előírtak szerint – a Szervezeti integritást sértő események bekövetkezésének megelőzésére kialakított eljárási szabályok beépítésre kerülnek.

A panaszkezelés és a közérdekű bejelentések szabályzatában beépítésre kerül az eljárásrend, amely előírja, hogy a beérkezett közérdekű bejelentések és panaszok tapasztalatait évente át kell tekinteni.

Ezen intézkedések az óvodavezető asszony által a Bezenyei Százszorszép Óvoda szervezeti és működési szabályzatába, illetve a panaszkezelési szabályzatába bedolgozásra kerültek. Az Állami Számvevőszék felé a képviselő-testület által megtárgyalt és jóváhagyott határozatot szükséges megküldeni 2022. március 31-ig.

Kérem a Tisztelt Képviselő-testületet, hogy az ezzel kapcsolatos határozati javaslatot fogadja el.

A képviselő-testület *egyhangúlag, 7 igen* szavazattal az alábbi határozatot hozza:

**44/2022. (III. 29.) határozat**

Bezenye Községi Önkormányzat képviselő-testülete megtárgyalta és jóváhagyja, hogy az EL-3418-255/2021. iktatószámon kelt figyelemfelhívó levél kapcsán az alábbi intézkedésekre került sor a Bezenyei Százszorszép Óvoda szabályzataiban:

1. Az intézmény szervezeti és működési szabályzatában az ellátandó feladatok kormányzati funkciók szerinti felsorolásnak a vonatkozó kormányrendeletben meghatározottak szerinti korrekciója és kiegészítése elvégzése megtörtént.

2. A szervezeti integritást sértő események kezelésének eljárásrendje a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 6.§ (4a) bekezdés h) pontjában előírtak szerint – a Szervezeti integritást sértő események bekövetkezésének megelőzésére kialakított eljárási szabályok beépítésre kerültek.

3. A panaszkezelés és a közérdekű bejelentések szabályzatában beépítésre került az eljárásrend, amely előírja, hogy a beérkezett közérdekű bejelentések és panaszok tapasztalatait évente át kell tekinteni.

Felelős: Márkus Erika polgármester

Határidő: 2022. március 31.

1. **Napirendi pont**

Bezenye Községi Önkormányzat Képviselő-testületének önkormányzati rendelet módosítása a szociális igazgatásról és a szociális ellátásokról

Márkus Erika polgármester elmondja, hogy a szociális rendelet módosításának tervezetét mindkét bizottság megtárgyalta, és felkéri Nusser Györgynét, hogy ismertesse a tárgyalások eredményét.

Nusser Györgyné, a pénzügyi bizottság elnöke elmondja, hogy a tervezetet 2 kiegészítéssel fogadták el. A rendkívüli települési támogatás esetében 6-szoros, illetve 5,5-szeres szorzóval, a lakhatási támogatás maximálisan adható összegét pedig 6.000,-Ft-ról 15.000,-Ft-ra emelnénk. Így a javaslatot a pénzügyi bizottság a képviselő-testületnek elfogadásra javasolja.

Kammerhofer Lívia elnök, a humán bizottság nevében támogatja az elhangzottak szerint a rendelet módosítást, és a képviselő-testületnek megalkotásra javasolja.

Márkus Erika polgármester megállapítja, hogy ezen módosításokkal kiterjedt azon állampolgárok köre, akik a segítséget igénybe tudják venni.

Kéri, hogy kézfeltartással jelezze, aki ezzel egyetért.

A Bezenye Községi Önkormányzat Képviselő-testületének szociális igazgatásról és a szociális ellátásokról szóló önkormányzati rendeletének módosítását a képviselő-testület *egyhangúlag, 7 igen* szavazattal elfogadja.

**3/2022. (III. 29.) önkormányzati rendelet**

A Bezenye Községi Önkormányzat Képviselő-testületének szociális igazgatásról és a szociális ellátásokról szóló önkormányzati rendeletének módosítását – a melléklet szerinti tartalommal - a képviselő-testület megalkotja*.*

Mivel több napirendi pont nem volt a polgármester asszony megköszöni a részvételt és az ülést 17 óra 40 perckor bezárja.

Mellékletek: Napirendi pontok szerinti előterjesztések

k.m.f.

 **Márkus Erika dr. Gáli Péter**

 polgármester jegyző

Jegyzőkönyv hitelesítők:

 **Hiltser Mátyás Kammerhofer Lívia**

 jegyzőkönyv hitelesítő jegyzőkönyv hitelesítő